কোহেন এর চেয়েও বড় একটি মিথ্যার কথা প্রকাশ করেছেন, যা আইনিভাবে ট্রাম্পের জন্য অধিকতর বিপদ ডেকে আনতে পারে। সিএনএন জানিয়েছে, ২০১৬ সালের জুন মাসে ট্রাম্প টাওয়ারে ট্রাম্পের বড় ছেলে ট্রাম্প জুনিয়রের সঙ্গে ক্রেমলিনের সঙ্গে সম্পর্কিত একজন আইনজীবীর যে গোপন বৈঠক হয়, সে ব্যাপারে ট্রাম্প পুরোপুরি অবহিত ছিলেন, এমন দাবি করেছেন কোহেন। এই রুশ আইনজীবী জানিয়েছিলেন, তাঁর কাছে হিলারি ক্লিনটনের ব্যাপারে ক্ষতিকর প্রমাণপত্র রয়েছে। এই বৈঠকের সূত্র ধরে ম্যুলার রাশিয়ার সঙ্গে ট্রাম্পের ক্যাম্পেইনের আঁতাতের বিষয়টি খতিয়ে দেখছেন।